અમદાવાદના જાણીતા રેડિયો જોકી ધ્વનિત હવે ગુજરાતી ફિલ્મમાં હીરો તરીકે જોવા મળશે. નામ પરથી જ આ ફિલ્મ જણાવે છે કે જીવનમાં સ્ત્રી પાત્રનું કામ પણ વિટામિન જેવું છે. પોતાના અવાજ દ્વારા ઓળખ ઊભી કરનારા આર.જે. ધ્વનિત હવે ઓનસ્ક્રીન અભિનય કરશે જેમાં તેને અભિનેત્રી ભક્તિ કુબાવત સાથ આપશે. જો કે આ ફિલ્મની મુખ્ય કથાવસ્તુ પ્રેમ છે. આજના સમયમાં પ્રેમનો મતલબ શું કરવામાં આવે છે અને આપણે જેને પ્રેમ માનીએ છીએ તે ખરેખર પ્રેમ છે કે શું તે વિષય પર આ ફિલ્મની વાર્તા વણવામાં આવી છે.